NaiveNeuron/SloPal huggingface dataset:
Škripek, Branislav, poslanec NR SR (2012-08-09):
Ja som stláčal zlý gombík, ja sa ospravedlňujem, ale najviac sa ospravedlňujem pánovi Sulíkovi, že som vám do toho skočil. Aj keď ste boli taký galantný, že ste ma vyzvali, aby som hovoril. Takže ospravedlňujem sa, nebolo to správne odo mňa. Ale jediné, čo chcem povedať, je, že bol impozantný tento úžasný výklad. A ja vôbec nie som ekonóm, a už som to tu dvakrát hovoril, že ja nie som schopný porozumieť, kto z vás odborníkov ekonomických tu vlastne hovorí naozaj dobre do tejto krajiny, ale jediné, čo ja som tu započul, je, že táto krajina nepodporuje rodiny natoľko, aby sme tu mali deti, aby sa tu mohli rodiť. Takže my tu nevieme podporovať, aby sa tu rodilo dosť detí, keď je bežné, že priam medzi mladými ľuďmi je to smiešne, ak existuje mnohopočetná rodina. Ja som zažil, ako ľudia, mladé mamičky niekde na ihriskách sa priam hanbia, ak majú viacej ako dve deti, ak má niekto 4 alebo 5 detí. A jednoducho toto nás vedie k tomu, čo tu dneska odborne musíme skúmať, čo s nami bude. Ja si myslím, že odpoveď je omnoho jednoduchšia. Starajme sa o to, aby v tejto krajine sa mohli rodiť deti, aby mohli byť široké rodiny a veľké rodiny, aby otcovia sa mohli venovať svojim rodinám a matky aby sme akýmkoľvek spôsobom zvýhodňovali natoľko, aby svoje rodiny mohli dobre viesť, vychovávať k pracovitosti svoje deti a urobiť ich hrdými na túto krajinu. Ja si myslím, že potom sa nebudú musieť poslanci v tomto parlamente neustále zaoberať tým, čo všetko sa v tejto krajine musí udiať a kde nám miznú peniaze. A pretože nemáme tých ľudí dobre vychovaných, aj tak nám ich v dospelosti budú kradnúť, keď sa stanú ľuďmi na vhodných pozíciách, kde sa to bude diať. Ja si myslím, že parlament by sa mal zaoberať tým, ako spôsobiť, aby na Slovensku sa rodilo viacej detí, aby ich rodiny mohli dobre vychovávať. Ak ich nebudeme mať, tak sa sem nasťahuje množstvo ľudí zo zahraničia a budeme sa trápiť inými vecami. Ja myslím, že nad tým sa treba zamyslieť. Ďakujem.
Grendel, Gábor, podpredseda NR SR (2022-10-21):
Otváram rozpravu, do ktorej som dostal jednu písomnú prihlášku od pána poslanca Juraja Krúpu ako povereného člena poslaneckého klubu strany SaS. Nech sa páči, pán poslanec.
Gažovičová, Tina, poslankyňa NR SR (2024-01-19):
Ďakujem pekne za všetky reakcie a skúsim za tie dve minúty reagovať aspoň na troch z vás, čo mi príde veľmi dôležité, čo odznelo. Prvé je na kolegyňu Škopovú. Ja vám veľmi pekne ďakujem, že ste upozornili na to stanovisko Úradu špeciálnej prokuratúry. Nevedela som o tom, dohľadala som si to teraz a verím, že aj ďalší kolegovia sa k tomu vrátia ešte vo svojich rozpravách, keďže Úrad špeciálnej prokuratúry vydal stanovisko, že na základe tejto novely až 30 % prípadov, ktoré teraz majú na stole, by bolo premlčaných. To mi príde ako len ďalší dôkaz všetkého, čo tu hovoríme, ale jeden z tých naozaj veľmi silných faktických argumentov, takže ďakujem, že ste nás na to upozornili. Druhé. Ďakujem kolegyni Mesterovej za vetu, ktorá si myslím, že je naozaj dôležitá a preto si ju dovolím zopakovať. Nikto a hlavne nikto z vládnej koalície po celej tejto rozprave nemôže povedať, že nevedel, za čo hlasuje. Každá jedna ruka, ktorá tuto pôjde hore, alebo prst, ktorý stlačí zelené tlačítko, tak sa bude o tomto hlasovať, tak budú vedieť, za čo hlasujú, a budú vedieť, že hazardujú s bezpečnosťou v tejto krajine. Tak minimálne aby si toho boli vedomí, že im to budeme aj takto pripomínať. A budem ešte reagovať na kolegu Hargaša, ktorý hovoril zodpovednosti nás ako volených zástupcov ľudu voči našim, našim voličom a mňa sem napríklad poslalo asi, asi 18-tisíc ľudí, ktorí teda dali dôveru vyslovene môjmu menu a určite nečakali, že sa tu budem týždne zaoberať Trestným zákonom, lebo som to nikdy predtým nerobila. Iste čakali, že skôr sa budem venovať školstvu, ale verím, že čakali, že budem stáť na strane ľudských práv a právneho štátu, a verím, že toto aj napĺňam. Ďakujem všet... (Prerušenie vystúpenia časomerom. Potlesk.)
Sulík, Richard, predseda NR SR (2011-03-23):
Moment. Moment.
Hrnčiar, Andrej, poslanec NR SR (2013-05-28):
Pán poslanec Osuský, chcem sa vám poďakovať naozaj za váš vysoko odborný a erudovaný príspevok. Naozaj tento zákon nie je ideologický a nie je politický. Ak by to tak malo byť, tak ja sám by som dokázal túto situáciu politicky zneužiť a v meste Martin vyhodiť deti z okolitých obcí na ulicu. My sme to neurobili, dokonca sme schválili aj mimoriadnu dotáciu pre Centrum voľného času Vrútky, 10 000 eur, 5 000 eur pre Turčiansku Štiavničku, centrum voľného času, a nedovolili sme si zneužiť túto situáciu, pretože ide predovšetkým o naše deti. Ja súhlasím, že je neskoro vyhodnocovať túto problematiku v septembri. V septembri začína nový školský rok a mali by mať centrá voľného času jasno, či budú môcť fungovať, alebo nie. V septembri je určite neskoro. Ak je problém, že tento zákon podávame my, túto novelu zákona, tak kolegovia zo SMER-u urobte to, čo ste urobili pri tom zákone, čo sme podávali o prilbách, nezahlasovali ste zaň, a teraz z dielne ministerstva vnútra ide do Národnej rady, ako sme sa dočítali z médií, presne taký istý zákon, ktorý sa schváli. My zaň s radosťou zahlasujeme, pretože to nevnímame politicky, ale vnímame to zdravým rozumom a myslíme si, že prilby na hlavách lyžiarov, detí by mali byť. Čiže ak je problém, že to predkladáme my, tak keď to neschválite a predložíte takúto istú novelu zákona, tak my za ňu s radosťou zahlasujeme, pretože to nebudeme vnímať politicky, ale budeme to vnímať so zdravým rozumom, že to je v prospech našich detí. Ďakujem.
P. Hrušovský, podpredseda NR SR: (2002-05-29):
Teraz dávam slovo poverenej spravodajkyni výboru pre obranu a bezpečnosť pani poslankyni Olge Szabó, aby informovala Národnú radu o výsledku prerokovania návrhu vo výboroch, ako aj o stanovisku a odporúčaní gestorského výboru. O. Szabó, poslankyňa: Ďakujem. Vážený pán predsedajúci, pán minister, vážené panie poslankyne, páni poslanci, dovoľte mi, aby som vás informovala ako spoločná spravodajkyňa o výsledku prerokúvania vládneho návrhu zákona o riadení štátu v krízových situáciách mimo času vojny a vojnového stavu (tlač 1580) v druhom čítaní. Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní uvedeného návrhu zákona. Uznesenie Národnej rady Slovenskej republiky č. 2187 z 23. mája 2002 rozhodlo o pridelení vládneho návrhu zákona o riadení štátu v krízových situáciách mimo času vojny a vojnového stavu na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre pôdohospodárstvo a Výboru Národnej rady Slovenskej republiky pre obranu a bezpečnosť. Uvedené výbory prerokovali uvedený návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o vládnom návrhu zákona nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. Výbory Národnej rady Slovenskej republiky súhlasili s návrhom zákona a odporúčali Národnej rade Slovenskej republiky zákon schváliť s tým, že Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo ho odporúčajú Národnej rade schváliť s pozmeňujúcimi návrhmi podľa nového znenia spoločnej správy, ktorú ste obdržali ako tlač 1580a včera večer. O pozmeňujúcich návrhoch spoločnej správy odporúča gestorský výbor hlasovať spoločne a tieto schváliť. Gestorský výbor odporúča Národnej rade Slovenskej republiky podľa § 79 ods. 4 písm. f) zákona o rokovacom poriadku po schválení návrhov uvedených v novom znení spoločnej správy návrh zákona ako celok schváliť. Prosím, pán predsedajúci, aby ste otvorili všeobecnú rozpravu k tomuto návrhu zákona. Ďakujem.
Žiga, Peter, podpredseda NR SR (2024-02-13):
Pán poslanec Dostál.
P. Paška, predseda NR SR: (2010-05-26):
(Hlasovanie.) 112 prítomných, 89 za, 6 boli proti, 16 sa zdržalo, 1 nehlasoval. Návrh sme postúpili do druhého čítania.
Šeliga, Juraj, podpredseda NR SR (2020-07-23):
Páni....
Kaliňák, Robert, poslanec NR SR (2011-09-13):
Pán minister, teraz je schôdza o odvolávaní pani premiérky a vystupujúci ministri by mali predovšetkým brániť pani premiérku z toho, z čoho vlastne sa tu dnes preberá, ale vy ste to opäť pojali ako svoju vlastne, do určitej miery svoju kampaň. Ešteže prišla tá záverečná veta, lebo to nás nakoniec vrátilo späť k tomu, že hovoríme o premiérke Radičovej. Nuž, keď sa o tom bavíme, tak áno, je pravda, samozrejme, že len za predchádzajúcej vlády, v ktorej ste boli minister, sa mohlo krajskému predsedovi KDH stratiť nahrávky telefonických odposluchov, to áno. Bezpochyby sa to vyšetrovalo a nahrávky sa stratili. Ak si dobre pamätám, bývalý krajský predseda KDH je dnes voľný. Čiže toto považujem, že to nie je obrana, lebo si vytýkať, že kto bol taký, onaký, makový, to proste nesedí a strata pamäte, a to nechcem byť neslušný, lebo to nie je neslušné, len proste asi ste si nesledovali bližšie to, čo polícia robila tie štyri roky. Lebo, len tak na okraj, popri jablkách aj riaditeľ úradu vyššieho územného celku za korupciu alebo riaditeľ Hraničnej polície za korupciu. Čiže nie ste ako lepší, aj keď sa o tom snažíte rozprávať, že ako perfektne to robíte. To tu všetko fungovalo. Žiadnu Ameriku ani teplú vodu ste neobjavili. A ja som nemusel chodiť so správami vyšetrovateľa k premiérovi. My sme to proste riešili, mne nikto nehovoril, čo môžme a čo nemôžme. Čiže z toho pohľadu si myslím, že je to zbytočné a opakujúce sa tu, preto na to teraz reagujem, lebo to počujem už desiatykrát. Takže môžme si ísť popísať jednotlivé kauzy, ktoré sa odohrali, ktoré boli stíhané a ktoré boli stíhané aj za korupciu a ktoré, v ktorých v mnohých sme my pokračovali, v tých, čo robila predchádzajúca vláda, v mnohých pokračujete vy, čo sme začali my. Takže v tomto nie je problém. Dnes tu nesedíme kvôli korupčným kauzám, ale kvôli tomu, že neviete vládnuť.
Stančík, Andrej, poslanec NR SR (2022-05-19):
Ďakujem. Myslím, že to bol vcelku vecný predslov. Na druhej strane tam vidím takú istú chybu v logike, pretože si rozprával o tom, že my vlastne dnes nevieme, naozaj nevieme, koľko dokopy z tejto dane štát získa. Pretože ako bolo spomenuté na začiatku, tak tá daň je vlastne z tej krvavej dividendy Slovnaftu, z toho, že kupuje tú ruskú ropu, ktorá financuje boj na Ukrajine, a nevieme, koľko dlho bude táto zľava na ruskú ropu trvať. Nevieme, koľko dlho bude Slovnaft, Slovnaft vlastne tú ruskú ropu poberať, takže dnes nevieme povedať, koľko peňazí nám to prinesie do rozpočtu. Potom si povedal, že by sme to mali použiť na zníženie spotrebnej dane a v tomto mi to príde ako nelogické, pretože my vlastne dnes nevieme, koľko dostaneme na základe tejto dane a nevieme potom s určitosťou povedať, že či by sme boli vôbec schopní financovať zníženie spotrebnej dane na benzín, keďže nevieme, aké tie príjmy budú a nevieme, do akej miery vlastne môžeme sanovať ceny benzínu. Takže toto som možno nepochopil. Tak isto by som chcel ešte povedať, že si hovoril, že tie peniaze by mali dostať ľudia a nie štát. Ja si nemyslím, že v tejto dobe ministerstvo financií nejako sedí na tých peniazoch ako žaba na prameni a tie prostriedky, ktoré sú, tak naozaj idú na pomoc ľuďom a snažíme sa nájsť práve cestu, cestu, ako ich financovať. Takže to bola trošku taká, možno za mňa to bolo zavádzanie, pretože v konečnom dôsledku štát tie peniaze, ktoré míňa, míňa na pomoc ľuďom, či už platy alebo prídavky alebo investície, ktoré sa potom vrátia. Ďakujem.
Danko, Andrej, predseda NR SR (2018-09-18):
Ďakujem. Tým vyhlasujem všeobecnú rozpravu za skončenú. Pýtal som sa, či sa... Aha, to ste boli ústne prihlásení, pán Kotleba aj Mizík. Dobre. Takže môžem vyhlásiť rozpravu za skončenú. Chce k rozprave zaujať stanovisko navrhovateľ? Nech sa páči.
Kollár, Boris, predseda NR SR (2023-02-01):
Pán poslanec, trošku zrozumiteľnejšie, lebo neni vás dobre rozumieť. A ja by som vás poprosil v pléne, keby sme sa utíšili, aby bolo rozumieť pána poslanca.
Heger, Eduard, poslanec NR SR (2017-04-04):
Ďakujem, pán kolega, a teším sa tomu, že aj vy sa zamýšľate, resp. máte rovnaký cieľ v tomto. Čo sa týka tejto, spoločenského dopytu, tak na základe prieskumu, ktorým disponujeme tak práve „za“ a „skôr za“ sú dve tretiny spoločnosti. Ale ako chápem, že v tomto ten názor môže byť rozdielny, vy to možno považujete za prirýchle, my to považujeme za včasné, to je vec názoru. Preto my to predkladáme a chceme o ňom rokovať a chceme sa o ňom baviť, aby tu tá spoločenská debata bola, a myslíme si, že ten čas už dozrel. Ale naozaj toto je na diskusiu, na plošnú diskusiu aj tu na pôde parlamentu. Ja by som ešte jeden argument, ktorý som zabudol povedať v rozprave, chcel, že zaznieval občas od niektorej takej skupiny ľudí argument, že ľudia ale, mnohí, ktorí pracujú cez týždeň, tak nedeľu majú na to, aby si nakúpili proste dôležité veci. Osobne, opäť keď trošku zalovíme do psychológie, vieme, že toto je návyková vec a že keď obchody v nedeľu zavreté boli, tak tí ľudia mali proste iné návyky. A práve tá flexibilita, ktorá tu je, im umožnila vytvoriť nový návyk, a vytvorenie nového návyku trvá 40 dní. Takže verím tomu, že keby aj prišlo, keď príde teda k tomu, že tie, maloobchodný predaj bude v nedeľu zavretý, tak do 40 dní si tí ľudia vytvoria nové návyky a spôsobia proste, budú schopní si zvyknúť na to, aj si vytvoria ten režim tak, aby nepotrebovali v nedeľu chodiť nakupovať tie nevyhnutné veci a určite by sa im to vedelo podariť v iné dni, povedzme v sobotu doobeda alebo, alebo cez týždeň. Ďakujem.
Laurenčík, Milan, poslanec NR SR (2017-03-29):
Ďakujem za slovo, vážená pani podpredsedníčka. Vážené kolegyne, kolegovia, dovoľte mi, aby som uviedol návrh na vydanie zákona, ktorým sa mení zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov, ktorý predkladám spolu s poslancom Národnej rady Ľubomírom Galkom. Predmetom tohto návrhu zákona je sprísnenie podmienok pre mimoriadne povyšovanie a mimoriadne vymenovanie vojakov v zálohe. Podľa navrhnutej úpravy bude možné vojaka v zálohe povýšiť v čase mieru len v rámci povolania na výkon mimoriadnej služby. Inak bude povyšovanie možné, len ak je to nevyhnutné pre riadne plnenie úloh ozbrojených síl, pričom v priebehu dvoch rokov od posledného povýšenia alebo vymenovania bude podľa navrhnutej úpravy možné vojaka v zálohe mimoriadne vymenovať alebo mimoriadne povýšiť len raz a len do hodnosti o jeden stupeň vyššej, než ako dosiahol. Až donedávna platilo, že doterajšiu štandardnú úpravu mimoriadneho povyšovania a mimoriadneho vymenovania do vojenských hodností vojakov v zálohe nebol dôvod meniť, pretože existovalo niečo ako etická samoregulácia jednotlivých aktérov tohto procesu. Po nedávno medializovaných zisteniach je však potrebné konštatovať, že situácia sa zmenila. Dôvody, pre ktoré je predkladaný tento poslanecký návrh zákona, sú všeobecne známe a netreba ich opakovať. Mimoriadne vymenovanie do vojenských hodností vzhľadom na okolnosti, akými sa udialo, do istej miery devalvovalo vojenské hodnosti v očiach verejnosti a predkladatelia vnímajú ako svoju povinnosť tento stav napraviť. Predkladaný návrh je právnou úpravou pro futuro a nepredpokladá spätné odnímanie vojenských hodností. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Návrh zákona nebude mať negatívny vplyv na verejné financie, nebude mať negatívny vplyv na podnikateľské prostredie, nebude mať ani negatívny vplyv, sociálny vplyv a ani negatívny vplyv na životné prostredie a informatizáciu spoločnosti. Vážené kolegyne a kolegovia, poprosím vás o podporu tohto návrhu zákona. Ďakujem.
J. Burian, poslanec: (2004-06-30):
Ďalší pozmeňujúci návrh sa týka... V článku 1 sa za bod 3 vkladá bod 4, ktorý znie: V § 10 ods. 3 sa vypúšťajú slová „písm. a) a c)“. Odôvodnenie: Zavedenie zvýšenia dávky o 350 korún mesačne pre tehotnú ženu ako aj jednotlivcovi, pre tehotnú ženu len ako jednotlivcovi, prípadne bezdetnej dvojice, je diskriminácia vo vzťahu k tehotným ženám, ktoré už majú deti. Ďalší pozmeňujúci návrh. V článku I sa za bod 9 vkladajú body 10 až 12, ktoré znejú: V § 13 ods. 2 písm. a) sa slová „780“ nahradzujú „1014“, v § 13 ods. 2 písm. b) sa slová „1330“ nahrádzajú slovami „1663“. Odôvodnenie: Prijatím nového zákona o pomoci v hmotnej núdzi došlo k zrušeniu posudzovania dôvodov subjektívna a objektívna hmotná núdza, pričom v Občianskom zákonníku v § 710 sú chránení pred výpoveďou z nájmu občania, ktorí sa ocitli v stave hmotnej núdze z objektívnych dôvodov. A táto skutočnosť znamená zrušenie sociálnej obrany pred výpoveďou z nájmu pre nízkopríjmové domácnosti a staršie osoby, prípadne ďalšie osoby, ktoré z titulu veku, respektíve nepriaznivého zdravotného stavu nie sú schopné svojimi silami chrániť svoje práva a právom chránené záujmy. Výška príspevku bola odvodená od priemerného výdavku na bývanie a podielového vzťahu k nízkopríjmovým domácnostiam. Ďalší pozmeňujúci návrh. V § 17 v ods. 2 sa slovo príspevkov vkladajú slová: „okrem jednorazovej dávky v hmotnej núdzi“. Odôvodnenie: Keď je dávka v hmotnej núdzi nižšia ako 50 Sk mesačne, občanovi nie je vyplatená a zároveň nie je posudzovaný v hmotnej núdzi, o čom nedostane ani rozhodnutie príslušného úradu a tým mu obec nemôže vyplatiť jednorazovú dávku. Uvedené znenie odstraňuje tento právny paradox. Ďakujem za pozornosť.
Marcinčin, Radovan, poslanec NR SR (2021-10-06):
Tak boli sme obvinení, že ideme vydierať, ale ja keď som to teraz počúval, tak sa cítim vydieraný, pretože tu už nejde o to, že či pomôžeme tehotným ženám, alebo nepomôžeme tehotným ženám, ale či obchodujeme, alebo neobchodujeme. My, berte to tak, že obraz je taký, že 47 ľudí z koalície zahlasovalo. Keď si myslíte, že to bolo zlé, nehlasujte s nimi. Ale keď si myslíte, že ten zákon mohol pomôcť alebo môže pomôcť, tak hlasujte za neho. Ďakujem.
D. Lipšic, podpredseda vlády a minister spravodlivosti SR: (2003-09-22):
Predložený vládny návrh novely Trestného poriadku obsahuje aj niektoré ďalšie ustanovenia. Sprísňujú sa podmienky pre podanie sťažnosti pre porušenie zákona, aby bola jej úprava ústavne konformná, upravuje sa inštitút zmieru tak, aby sa zvýraznil rozdiel tohto inštitútu oproti podmienečnému zastaveniu trestného stíhania, ďalej sa upravuje ustanovenie o zaistení majetku a výkone trestu prepadnutia majetku a prepadnutia veci a posledné zmeny sa týkajú právneho styku s cudzinou. Vážené pani poslankyne, vážení páni poslanci, dovoľujem si vás požiadať o podporu vládneho návrhu zákona, keďže obsahuje legislatívne opatrenia za účelom lepšieho odhaľovania a postihu korupcie a organizovaného zločinu, pričom doplnenie slovenskej legislatívy o inštitút korunného svedka je obsiahnuté medzi základnými opatreniami v Programovom vyhlásení vlády v časti Spravodlivosť. Ďakujem. Ešte, pardon, ak na záver môžem spomenúť, že vyjadrujem súhlas s pripomienkami uvedenými v spoločnej správe výborov. Z. Martináková, podpredsedníčka NR SR: Ďakujem, pán minister. Slovo dávam spoločnému spravodajcovi z ústavnoprávneho výboru pánovi poslancovi Gáborovi Gálovi, prosím ho, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Zs. Simon, poslanec: (2008-09-10):
Veterinárni lekári a veterinárni asistenti pracujú v rôznych zdravotníckych zariadeniach v širokom spektre vedeckých odborov: mikrobiológia, patológia, histológia a ďalšie. Vedné odbory sú často priamo orientované na zachovanie alebo prinavrátenie zdravia ľuďom alebo študujú zákonitosti rozvoja ochorení u človeka či medzidruhových prenosov ochorení. Chcel by som len poukázať na to ohrozenie vtáčej chrípky – je vecou len humánnej medicíny alebo aj veterinárov? V pôsobnosti Ministerstva obrany Slovenskej republiky je konštituovaná vojenská veterinárna služba ako integrovaná súčasť vojenského zdravotníctva. V tomto celku plní úlohy v oblasti verejného zdravotníctva a prevencie ochorení. Nielen pri prevencii zoonóz, ale i prevencii rýchlej diagnostike humánnych ochorení. Cieľom navrhovanej úpravy alebo požadovanej úpravy je, aby veterinárni lekári a veterinárni asistenti, ktorí pracujú v zdravotníctve, mali mať také isté postavenie ako ich kolegovia v humánnej medicíne, alebo ktorí získali vzdelanie prírodovedeckého charakteru. Preto vás žiadam, aby ste aj túto oblasť obsiahli v tomto návrhu zákona. Ja sa budem snažiť uchádzať o pozmeňujúci návrh v druhom čítaní. Ďakujem pekne.
Číž, Miroslav, podpredseda NR SR (2015-11-11):
S reakciou pán poslanec Poliačik.
Podmanický, Ján, poslanec NR SR (2015-06-25):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený vládny návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci, ďalej aby za gestorský výbor určila hlasovanie výboru pre sociálne veci a aby predmetný návrh zákona výbory prerokovali do 10. septembra 2015 a gestorský výbor do 11. septembra 2015 od prerokovania návrhu zákona v Národnej rade v prvom čítaní.
Šimečka, Michal, podpredseda NR SR (2024-02-01):
Ďakujem pekne. Pani poslankyňa Veslárová má doplňujúcu otázku, prosím.
Bugár, Béla, podpredseda NR SR (2010-12-14):
Ďakujem. Dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, pánovi poslancovi Ďurkovskému. Nech sa páči.
Dostál, Ondrej, poslanec NR SR (2021-05-04):
Ja chcem len oznámiť...
Taraba, Tomáš, poslanec NR SR (2022-05-19):
Vážený pán Kazda, vy ste zabudli povedať, že hlavný motív na infláciu v eurozóne je tlačenie peňazí v Európskej centrálnej banke, nulová úroková sadzba, 40 miliárd mesačne sa vytlačia nové peniaze. My nemáme slovenskú korunu, takže môžete si byť istý, že to, že dnes ministerstvo financií alebo Slovensko rozhodne o tom, že slovenské rodiny budú mať na boj s infláciou viac disponibilných zdrojov, nezvýši na Slovensku primárne infláciu, pretože tá je spôsobovaná Európskou centrálnou bankou. Po druhé, to, že vy z SaS si sem prídete a poučujete nás o skrátenom legislatívnom konaní, keď najviac skrátených legislatívnych konaní dáva v podstate aj vaša strana, keď napríklad sme tu riešili počas COVID-u recykláciu azbestu, čo to malo vtedy ísť nejakým skráteným legislatívnym konaním? Keď sme tu riešili ústavu, tu sa menila v skrátenom legislatívnom konaní ústava. To vám vtedy nevadilo, vtedy ste s Dostálom sa tu nepostavili, že viete čo, chráňme čistotu legislatívneho procesu. Vtedy nič. Ale teraz, keď ide o rodiny, tak zrazu začnete rozprávať, že tu ide nejaký legislatívy proces byť pošliapavaný. A to, čo nechápem už vôbec, v poriadku, ak 100 euro mesačne má ísť na daňový bonus, veď to by mala byť mantra SaS. Veď daňový bonus znamená znižovanie daní. Však čo iné je daňový bonus, ako to, že štát bude mať menej? To znamená, vy by ste mali tu otvárať šampanské v SaS. Ale vy tu rozprávate o navyšovaní daní, keď sa rozpráva o Slovnafte. Keď sa rozpráva v podstate o oligarchoch, tak vtedy tu vyskakujete, ale keď majú zrazu tie rodiny, a ja to chápem, však nie je to tak dávno, čo Sulík tu behal s tým tričkom, nechcem ten vulgarizmus povedať, za čo má rodinu. Však vy to máte v DNA! To znamená, je to úplne v poriadku, ale buďte konzistentní. Vy ste povedali, že keď tu bude prekročená červená čiara, tak vy použijete, neviem teda čo, sa hodíte o zem? Včera červená čiara teda bola porušená a vy ste nič neurobili.
Laurenčík, Milan, podpredseda NR SR (2021-01-12):
Pán poslanec Radovan Kazda.
Mojš, Milan, poslanec NR SR (2013-11-29):
Pán predseda, keďže sme odhlasovali body zo spoločnej správy, hlasovali sme aj o pozmeňujúcom návrhu pána poslanca Martvoňa a mám splnomocnenie gestorského výboru, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Danko, Andrej, predseda NR SR (2019-09-17):
S reakciou pani poslankyňa Krištúfková.
Glváč, Martin, podpredseda NR SR (2017-02-09):
S reakciou, pani podpredsedníčka, nech sa páči.
Hlina, Alojz, poslanec NR SR (2023-12-19):
Ďakujem pekne. Má to svoje čaro tieto nočné rokovania a myslím, že to tu niektorá kolegyňa z PS-ka povedala, že vždycky s tmou prichádza Robert Kaliňák. Neviem, či on po ceste domov sa tu vždycky zastaví skontrolovať, že čo sa deje, a čo je zmyslom tých jeho návštev. K tomu, čo povedal pán kolega, však už notoricky známy nevinný zákon o ministerstve školstva, trafika, limuzína so šoférom a popri tom popribaľované všetko možné. A ja si myslím, že ten Robert Kaliňák to tu chodí preto kontrolovať, lebo stále nevie, že, že či sme už na to prišli, alebo neprišli. No, mám pocit, že sme už na to prišli. Teda už sa to tu často objavuje, že o čo vlastne ide v tom, v tom jeho zákone o obrannom priemysle, ergo o zbraniach, len stále ešte nemám pocit, že to dostatočne zvoní, hej, že prečo sa to tak ide parametricky meniť a že či to tak je, že zákony sa budú ťahať s ministrom. Hej, že ktovie, keď pán minister bude niekedy minister školstva, či sa tiež tieto zbrojárske zákony presunú smerom za ním. Hej, čiže to nevieme, ale keď my to teraz necháme len tak, tak sa to ľahko môže stať, takže je úplne namieste, že sa to tu opakuje, a verím, že ešte sa to bude opakovať a že sa nám to nezdá logické, že v jednom, v jednom švungu, v jednej rozprave môžte reagovať na ministerstvo športu, cestovného ruchu, čo sú také milé veci, také, a zároveň môžte kľudne rozprávať o raketových húfniciach, o Zuzanách, mínometoch, granátoch, o čom len chcete. No a skončím tú moju faktickú tým, že to jak som teda sľúbil. Človek by mal mať určitú psychohygienu, tak keby náhodou ste mali chuť na nejakú kávu, čaj a prípadne nejaké drobné pečivo tam je, tak som pristavil taký food truck pred budovu parlamentu, môžte sa kľudne prípadne občerstviť. Pozývam. Ďakujem. (Potlesk.)
Sulík, Richard, predseda NR SR (2011-02-08):
Ďakujem pekne. Štyria poslanci sú prihlásení s faktickými poznámkami. Uzatváram možnosť. Slovo má pán poslanec Droba.
Hrnčiar, Andrej, podpredseda NR SR (2019-04-02):
Faktické poznámky. Pán poslanec Krajniak.
Habánik, Jozef, poslanec NR SR (2020-11-24):
Ďakujem pekne za slovo. Vážený pán predsedajúci, vážené panie poslankyne, páni poslanci, vážený pán minister, návrh zákona, ktorým sa mení a dopĺňa zákon č. 422/2015 o uznávaní dokladov o vzdelaní a o uznávaní odborných kvalifikácií, naozaj reaguje na vyzvanie Európskej komisie, aby sme spresnili transpozíciu príslušnej smernice, a z tohto titulu určite tento návrh zákona v pléne či v druhom a treťom čítaní podporím. Chcel by som vám však dať do pozornosti jeden bod, v ktorom sa upravuje možnosť uplatnenia výnimky uloženia rozdielovej skúšky zo slovenského jazyka a literatúry v prípade, ak ide o žiadateľa, ktorý získal vzdelanie na škole mimo územia Slovenskej republiky. Návrh vychádza z praxe, keďže absolventi zahraničných stredných škôl, ktorí sú zároveň občanmi Slovenskej republiky, absolvovali celé štúdium v zahraničí a boli v minulosti povinní vykonať rozdielovú skúšku zo slovenského jazyka. Táto skutočnosť naozaj komplikovala splnenie lehôt pre okresné úrady v procese posudzovania žiadostí a následne v procese prijímania študentov alebo uchádzačov na vysoké školy a univerzity v Slovenskej republike. Potiaľto si myslím, že je to úplne v poriadku. Chcem však upriamiť vašu pozornosť ešte na jeden bod, že ak ide o uznanie dokladu o vzdelaní a uznanie odbornej kvalifikácie na výkon povolania a takýto absolvent strednej školy ide do praxe, nemali by sme možno, dať možnosť okresným úradom udeliť výnimku z rozdelenia, pardon, z rozdielovej skúšky zo slovenského jazyka a literatúry. Ďakujem pekne.
M. Sabolová, poslankyňa: (2004-12-15):
A tu si dovolím reagovať na pani poslankyňu Bollovú, akým spôsobom ona, alebo ako my sme podporovali tento režim. Podporovali ste ho tým, že ste s ním súhlasili, že ho ešte aj dnes reprezentujete, že bývalí komunisti, ktorí boli v Komunistickej strane, v roku 1989 odišli do iných strán a nechceli byť v Komunistickej strane, pretože sa chceli akýmsi spôsobom očistiť. A vlastne dá sa povedať, že všetky ľavicové strany. Som desať rokov v parlamente, všetky ľavicové strany do roku 2002, keby ste neprišli do Národnej rady, sa dištancovali od bývalej Komunistickej strany a to bola azda asi ľavicová politika. Čiže... (Reakcia z pléna.)
Baláž, Radovan, poslanec NR SR (2017-10-11):
Keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Grendel, Gábor, podpredseda NR SR (2022-11-10):
Pán poslanec má doplňujúcu otázku, páči sa.
Jurinová, Erika, podpredsedníčka NR SR (2015-06-23):
Vážené panie poslankyne, vážení páni poslanci, otváram piaty rokovací deň 53. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Ivan Mikloš. A na zahraničnej pracovnej ceste sú poslanci Národnej rady Martin Fronc, Darina Gabániová, Oľga Nachtmannová a Ľubomír Petrák. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1567. Návrh na jeho pridelenie na prerokovanie výborom je v rozhodnutí č. 1579. Prosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol. Nech sa páči, pán minister.
Počiatek, Ján, minister dopravy, výstavby a regionálneho rozvoja SR (2013-12-05):
Ďakujem za slovo. Vážená pani predsedajúca, vážené dámy, vážení páni, vážený pán poslanec, ministerstvo dopravy, výstavby a regionálneho rozvoja Slovenskej republiky ako riadiaci orgán pre súčasný Operačný program Doprava 2007 – 2013 a budúci Operačný program Integrovaná infraštruktúra 2014 – 2020 realizuje infraštruktúrne projekty verejnej, osobnej dopravy v hlavnom meste prostredníctvom prijímateľa, ktorým je v tomto prípade Magistrát hlavného mesta Slovenskej republiky, Bratislava. Začiatkom tohto týždňa som mal tú česť spolu s eurokomisárom pre regionálnu politiku Johannesom Hahnom a primátorom hlavného mesta Milanom Ftáčnikom zahájiť rekonštrukciu Starého mosta, cez ktorý už o dva roky bude premávať moderná rýchloelektrička z centra mesta na Bosákovú ulicu. V Mestskej časti Petržalka sa v nastávajúcom programovom období 2014 – 2020 plánuje pokračovať v budovaní tejto električkovej trate z Bosákovej ulice až po Janíkov dvor, čo bude pokračovaním v súčasnosti realizovaného projektu rekonštrukcie Starého mosta. Vďaka možnosti využiť eurofondy aj na zlepšenie dopravy v hlavnom meste sa tak konečne naplnia niekoľkodesaťročné plány vybudovať systém koľajovej dopravy spájajúci centrum Bratislavy s najväčším slovenským sídliskom. Po dokončení tohto projektu, ktorého prvú fázu budú môcť obyvatelia hlavného mesta využívať naozaj už o dva roky, sa nielen zvýši kvalita hromadnej dopravy, ale sa aj výrazne zlepší situácia na ostatných mostoch cez Dunaj, ktoré každodenne zažívajú silný nápor individuálnej dopravy. Okrem toho pre mesto významného projektu budú v hlavnom meste mimo mestskej časti Petržalka realizované aj ďalšie dôležité projekty v tomto programovom období: modernizácia trate na Štefanovičovej ulici, ktorý obnoví električkovú dopravu na hlavnú železničnú stanicu, ktorú, ako viete, dlhé roky leží ľadom, okrem tohto projektu sa bude realizovať aj modernizácia časti električkovej trati v mestskej časti Dúbravka. V nasledujúcom programovom období sa plánuje pokračovať v obnovovaní električkových tratí na existujúcich radiálach. Okrem toho kvalitu verejnej dopravy výrazne zvýši aj obstaranie 80 nízkopodlažných trolejbusov a 30 nových električiek, ktoré ľuďom žijúcim v hlavnom meste umožnia cestovanie na úrovni hodnej európskeho mesta 21. storočia. Nové električky a trolejbusy budú nadväzovať na projekt 15 nových vlakov, z toho 5 elektrických poschodových vlakov a 10 dieselových Železničnej spoločnosti Slovensko, ktoré prispejú k budovaniu integrovaného dopravného systému na území Bratislavského samosprávneho kraja. Spomínané vlaky budú navážať cestujúcich do hlavného mesta zo všetkých železničných tratí smerujúcich do Bratislavy, a to Kúty – Malacky – Bratislava, hlavná stanica; Nové Mesto nad Váhom – Leopoldov – Trnava – bratislavská hlavná stanica; Nové Zámky – Galanta – Bratislava, hlavná stanica. (Ruch v sále.) To vyrušuje, sa hádajú počas hodiny otázok asi k téme... (Prerušenie vystúpenia predsedajúcou.)
Bagačka, Michal, poslanec NR SR (2014-12-03):
Ďakujem. Keďže teda v rozprave bol predložený návrh uznesenia od pani poslankyne Žitňanskej a pána poslanca Beblavého a máte ho vo svojich laviciach, takže, pán predseda, dajte hlasovať o tomto uznesení.
Grausová, Natália, poslankyňa NR SR (2018-11-27):
Ďakujem za slovo. Neomarxista a liberálny fašista Dostál, rada by som videla a vedela, čo by s vami urobili v Izraeli, keby ste boli v izraelskom parlamente a bojovali by ste proti štátu, proti Izraelu, v ktorom by ste boli poslancom, a bojovali by ste proti nemu tak, ako bojujete proti Slovensku a Slovákom v slovenskom parlamente. Neviem si predstaviť, čo by v tom Izraeli s vami urobili.
Grendel, Gábor, podpredseda NR SR (2022-02-11):
Otváram všeobecnú rozpravu, do ktorej sa písomne prihlásil pán poslanec Erik Tomáš, ktorého však nevidím v sále. Pýtam sa, či sa chce niekto okrem pána navrhovateľa prihlásiť do rozpravy ústne. Nie. Končím možnosť prihlásiť sa ústne do rozpravy. Nech sa páči, pán poslanec.
V. Veteška, podpredseda NR SR: (2005-11-09):
J. Drgonec, poslanec: Ústavnoprávny výbor Národnej rady Slovenskej republiky ako gestorský výbor k návrhu skupiny poslancov Národnej rady na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov, podáva Národnej rade Slovenskej republiky podľa § 79 ods. 1 zákona o rokovacom poriadku spoločnú správu výborov Národnej rady Slovenskej republiky. Národná rada Slovenskej republiky uznesením z 22. septembra 2005 č. 1815 pridelila návrh skupiny poslancov na vydanie zákona, ktorým sa mení a dopĺňa zákon Národnej rady o organizácii Ústavného súdu na prerokovanie týmto výborom: Ústavnoprávnemu výboru Národnej rady a Výboru Národnej rady pre nezlučiteľnosť funkcií. Poslanci Národnej rady Slovenskej republiky, ktorí nie sú členmi výborov, neoznámili v určenej lehote gestorskému výboru žiadne stanovisko k návrhu zákona. Návrh skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. v znení neskorších predpisov, odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 913 z 27. októbra 2005 a Výbor Národnej rady Slovenskej republiky pre nezlučiteľnosť funkcií uznesením č. 62 z 26. októbra 2005. Na strane 3 a 4 pod bodom IV sú uvedené pozmeňujúce návrhy k tomuto návrhu. Ide o štyri body. Gestorský výbor odporúča hlasovať o pozmeňujúcich a doplňujúcich návrhoch takto: osobitne o bode 1, osobitne o bode 2 a spoločne o bodoch 3 a 4. Pán predsedajúci, otvorte, prosím, rozpravu.
P. Paška, predseda NR SR: (2008-12-04):
Takže, pán predseda Hrušovský.
Hrušovský, Pavol, podpredseda NR SR (2011-09-13):
Pán poslanec Počiatek.
P. Paška, predseda NR SR: (2007-09-11):
Máte slovo, nech sa páči.
M. Hort, podpredseda NR SR: (2009-09-09):
Pán poslanec, ešte máme minútu, chcete v záverečnom slove? Nech sa páči.
Karahuta, Jaroslav, poslanec NR SR (2021-02-03):
Ďakujem za slovo, pán predsedajúci. Vážené panie poslankyne, páni poslanci, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hlina, Alojz, poslanec NR SR (2013-09-11):
Samozrejme, však to som sa tu naučil za tú chvíľu, čo som. Pán predseda, naozaj je pravdou to, čo povedal, pán predseda, že si za to môžete... (Prerušenie vystúpenia predsedajúcim.)
Laššáková, Jana, podpredsedníčka NR SR (2012-09-27):
Dávam slovo, ďakujem, pán navrhovateľ, dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Tiborovi Glendovi. Nech sa páči.
Brocka, Július, poslanec NR SR (2013-12-06):
Pani podpredsedníčka, ja vám nechcem dávať úlohy, ale mám tiež procedurálny návrh ako kolega Hlina, aby sme ukončili rozpravu o návrhu štátneho rozpočtu na budúci rok a aby sme išli hlasovať. Veď aj tak vládnych poslancov rozpočet nezaujíma, oni sú už rozhodnutí, ako budú hlasovať, a nevidím význam, aby sme takto naťahovali čas.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 133, za 60, proti 22, zdržalo sa 51. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej prosím povereného člena výboru pre financie a rozpočet poslanca Jozefa Rajtára, aby uviedol hlasovanie v prvom čítaní o návrhu poslancov Ivana, Jurzycu, Kiššovej a Laurenčíka na vydanie zákona, ktorým sa dopĺňa zákon č. 595/2003 Z. z. o dani z príjmov, tlač 1369, bod 57 schváleného programu. (Hlasovanie o návrhu poslancov Národnej rady Slovenskej republiky Miroslava Ivana, Eugena Jurzycu, Jany Kiššovej a Milana Laurenčíka na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1369.)
Blanár, Juraj, podpredseda NR SR (2023-02-16):
Tri faktické poznámky na vaše vystúpenie. Pani poslankyňa Anna Zemanová ako prvá.
Viskupič, Marián, poslanec NR SR (2020-12-09):
Teraz budeme hlasovať o bode č. 2 v časti IV spoločnej správy s návrhom gestorského výboru predmetný návrh neschváliť.
Chren, Martin, poslanec NR SR (2014-11-10):
Ďakujem veľmi pekne, ďakujem aj za tie reakcie. Možno len poviem, pán Bublavý, áno, priznal som, že premiér konal, ale zase som aj povedal, že myslím si, že ešte to nestačilo. Ale prestaňme, nie Ivan Mikloš, nie premiér, skúsme naozaj preklopiť tú debatu na to, že ako z toho von, ako to vyriešiť a čo môžeme urobiť pre zlepšenie života občanov našej krajiny a čo môžeme urobiť, aby sa žiadna takáto situácia – ani daňový úrad, ani predražené cétečko v Piešťanoch a ďalšie predražené nákupy – už nikdy na Slovensku nezopakovali. Ďakujem.
Bugár, Béla, podpredseda NR SR (2017-06-14):
Ďalej v rozprave vystúpi pán poslanec Viskupič, ktorý stráca poradie. Takže, pán poslanec Budaj, nech sa páči.
Laššáková, Jana, podpredsedníčka NR SR (2014-09-17):
Na vystúpenie pána poslanca dve faktické poznámky: pani podpredsedníčka Jurinová a pán poslanec Bublavý Dušan. Končím možnosť prihlásiť sa s faktickými poznámkami. Nech sa páči, pani podpredsedníčka.
Taraba, Tomáš, poslanec NR SR (2022-05-20):
Pán minister Sulík, najskôr vás chcem pochváliť, že už nebeháte s tričkom, že rodinu máte v paži, len ste tam mali ten vulgarizmus nedávno napísaný. Začali ste prejav, že Hitler vymyslel rodinné prídavky, aby iba vybrané deti mali pomoc. Potom celý váš prejav ste kritizovali, že rodinné prídavky v tomto zákone majú ísť na všetky deti. To znamená, vy ste vlastne vyčítali, že opäť toto neni ako za Hitlera iba pre niektoré vybrané deti. To, čo je však problém, že vy tu rozprávate ako SaS je za zníženie daní, ale veď daňový bonus je znižovanie daní. Daňový bonus je a sú peniaze, ktoré zostanú u rodičov, ktorí majú deti, majú väčší disponibilný príjem a je to forma znižovania daní. Dokonca je to znižovanie daní pre tých, ktorí majú prácu. Ktorí majú nielenže prácu, ale dobre zarábajú. Pre týchto všetkých ľudí ten daňový bonus, teda ja som predpokladal pre voličov SaS, by bol prínosom. Druhá vec, ktorý je pre mňa taký prekva... prekvapujúci moment, že doteraz tu ste vlastne hovorili, aby sme nekupovali si pôrodnosť, to povedal pán Viskupič včera, že netreba dávať peniaze, aby to nevyzeralo, že rodičia si potrebujú kupovať ako keby vlastné deti, aby ich mali, ale potom ste povedali, že poďme teda kupovať to tretie dieťa, poďme kupovať to štvrté dieťa, ale nekupujme to prvé, lebo to príde a je samozrejmé, že príde. No len problém je práve ten, že ste povedali, že pri tom prvom dieťati tí rodičia zistia, aké je to všetko drahé. A keď oni zistia, že nedostali vtedy pri tom prvom dieťati žiadnu pomoc, tak už potom naozaj neveria tomu štátu, že pri druhom, treťom to bude inak. Nikto nebude mať. Ja mám päť detí a, neviem, ja nepoberám podľa mňa nič. My, ja som sa pýtal včera manželky, že či niečo sme niekde vyplnili. (Reakcia v pléne: „ Daňový bonus." ) To je v poriadku, ja ho nepotrebujem. Ja, ja nepotrebujem, ja som za to, aby bol strop pre nejakých bohatých. S týmto nie je problém. A poviem... (Prerušenie vystúpenia časomerom.)
Bugár, Béla, podpredseda NR SR (2019-10-24):
Pani spravodajkyňa, chcete zaujať stanovisko? Nech sa páči.
Jurinová, Erika, podpredsedníčka NR SR (2012-11-30):
Pán poslanec Kuffa.
Šimečka, Michal, podpredseda NR SR (2024-01-24):
Ďakujem veľmi pekne. Ja už nebudem reagovať faktickou poznámkou z tohto miesta, a teda vystúpi pán poslanec Pročko.
Laurenčík, Milan, podpredseda NR SR (2022-03-24):
Porušujete rokovací poriadok...
Danko, Andrej, predseda NR SR (2019-10-17):
Poprosím o reakciu pána poslanca Baláža.
Figeľ, Ján, podpredseda NR SR (2013-06-19):
Nech sa páči, Richard Sulík.
Zelník, Štefan, poslanec NR SR (2019-10-25):
Ja ďakujem pekne za poznámky. Kolegovia, len ohľadom cenotvorby, ministerstvo pracuje a zberá dáta, pokiaľ ja viem, v rámci DRG, ale nemalo by to byť DRG na slovenský spôsob. Ale to, čo si povedal, malo by to byť naozaj o cenotvorbe. A kolegovi Kondrótovi, my sa snažíme presvedčiť tých, ktorí teda povedali a vyjadrili sa, že to nechcú podporiť a bolo by to úplne super, keby to prešlo naprieč politickým spektrom a že by za to zahlasovalo, poviem, 140 poslancov. Veď to by bolo to najlepšie, lebo tým je potom istota, že v tej reforme sa bude pokračovať. Takže kvôli iba tomu tie debaty naprieč politickým spektrom. A ja si, ja teda chcem oceniť túto debatu, pretože naozaj sa to nieslo v režime kľudnom, odbornom, a ja všetkým diskutujúcim chcem veľmi pekne poďakovať.
Ďuriš Nicholsonová, Lucia, podpredsedníčka NR SR (2018-06-18):
Vyhlasujem rozpravu k tomuto bodu za skončenú. Chcem sa opýtať pána navrhovateľa, je niečo, čo by ste chceli dodať? Pani spravodajkyňa? Nie je tomu tak. Prerušujem rokovanie o tomto bode programu. Procedurálny, pán poslanec Pčolinský.
Bugár, Béla, podpredseda NR SR (2017-09-07):
Ďalej v rozprave vystúpi pán poslanec Viskupič.
Kollár, Boris, predseda NR SR (2022-12-06):
Prosím, prezentujme sa a hlasujeme. (Hlasovanie.) Prítomných 138 poslancov, za 138. Uvedený návrh sme schválili.
Schlosár, Rastislav, poslanec NR SR (2021-11-30):
Ja by som chcel len upriamiť pozornosť na jednu myšlienku, ktorá tu mnohým uniká, a to je síce to, že tí, čo majú najviac rečí o demokracii, o ľudských právach, o slobode, tak tí, ako hovorili už aj pred nami mnohí národní velikáni, tak to sú tí najväčší tyrani. Lebo zoberme si napríklad, že za minulého režimu, za komunistov, komunisti v mnohých veciach obmedzovali ľudí, čo sa týka slobodného cestovania, ale dnes je to ešte v mnohých ohľadoch horšie, pretože dnes jednak ľudia síce môžu formálne vycestovať zo Slovenskej republiky, ale nemajú na to peniaze, ale to je sociálna stránka veci, ale čo je ešte horšie, v praxi sa realizuje to, že dnes sa na územie Slovenskej republiky nemôžu ľudia ani len vrátiť, nieže vycestovať nemôžu, že sa nemôžu na vlastné územie mnohí Slováci ani len vrátiť, ako sme to videli v praxi na hraniciach, keď ako bolo spomínané, policajti bránia ľuďom, ktorí sa nepreukážu nejakými testami alebo nejakými ďalšími vecami, aj bránia tomu, aby sa vôbec dostali na svoje vlastné územie, hoci sú to občania Slovenskej republiky. Toto je ešte, to je ešte diabolskejšie, ešte horšie, ako to bolo za minulého režimu.
Zemanová, Anna, poslankyňa NR SR (2023-02-14):
Ďakujem pekne. Pán poslanec, práve ste popísali dôvod, pre ktorý ten zákon vzniká. Je to jeden z hlav... z kľúčových dôvodov, presne tieto situácie, ktoré ste opísali pri budovaní nových turistických trás, sú problémom a práve zákon tieto konfliktné situácie rieši, pretože ukladá presne povinnosti pri budovaní a navrhovaní nových turistických trás, kde musí byť dohoda s vlastníkom. Čiže nie je možné, aby niekto bez súhlasu vlastníka budoval nové turistické trasy. V tých trasách, ktoré už sú vybudované a sú dlhodobo značené a využívané v teréne, tak je predpoklad, že môže sa stať, že v niektorých lokalitách miestnych si nastanú miestne situácie, kde vlastník bude chcieť turistickú trasu preložiť, lebo má tam nejaký lokálny iný záujem, takže aj v týchto prípadoch zákon ukladá návrh, akým spôsobom sa preloží tá trasa, alebo sa dohodne nejakým spôsobom inak buď finančným, alebo iným spôsobom s vlastníkom. Vychádza sa z princípu, že vlastne čo nie je zakázané, je dovolené. To znamená, že po lese je dovolený voľný pohyb, pokým zákon niečo neukladá inak, a práve zákon o ochrane prírody, to, čo som povedala vo svojom úvodnom slove, je, ktorý hovorí, že od stupňa III sa môže pohybovať človek len po turistických trasách. Čiže v princípe aj správcovia najmä lesných pozemkov aj vítajú, že ľudia sa nepohybujú, alebo resp. štyri pätiny turistov ide po turistických značkách a nemá tendenciu ísť mimo turistického značenia, väčšinou chodia samostatne okrem možno tých vysokohorských terénov, takže presne kvôli tomuto ten zákon je a upravuje tieto problematiky, ako ste spomínali.
Paška, Pavol, predseda NR SR (2014-06-04):
Pán poslanec Huba.
V. Veteška, podpredseda NR SR: (2007-03-21):
(Hlasovanie.) Prítomných 133, za 74, proti 46, zdržalo sa 11, nehlasovali 2. Konštatujem, že sme schválili tento návrh uznesenia. Prosím, máte ďalšie hlasovanie.
P. Hrušovský, predseda NR SR: (2005-02-08):
(Hlasovanie.) 138 prítomných, 135 za návrh, 2 sa zdržali, 1 nehlasoval. Pozmeňujúci návrh pod bodom 2 pána poslanca Galbavého sme schválili. Teraz pristúpime k hlasovaniu o pozmeňujúcich návrhoch pána poslanca Miklušičáka. Nech sa páči, pán spoločný spravodajca. M. Abelovský, poslanec: Jeho pozmeňujúce a doplňujúce návrhy boli označené číslicami 1, 2, 3. Najprv budeme hlasovať o 1. časti. (Hlasy z pléna.) Ale však musím to najprv uviesť.
Laurenčík, Milan, podpredseda NR SR (2020-04-07):
Pán poslanec Kuffa.
Huba, Mikuláš, poslanec NR SR (2014-02-11):
Ďakujem za slovo. Vážený pán predseda, vážené dámy, vážení páni, možno ste zaregistrovali, že minulý týždeň zomrel pán Jozef Hübl, bývalý poslanec Národnej rady a podpredseda výboru pre životné prostredie a ochranu prírody v rokoch 1990 až 1992. Chcel by som vás požiadať, aby sme si po hlasovaní minútou ticha uctili jeho pamiatku. Ďakujem vám vopred.